ലോകനാഥ് ബെഹ്റ അവധിയില് പ്രവേശിച്ചു മോന്സണുമായി ബന്ധമുണ്ടെന്ന ആരോപണത്തിനു പിന്നാലെയാണ് നീക്കം കൊച്ചി: മുന് പൊലീസ് മേധാവിയും കൊച്ചി മെട്രോ എം ഡിയുമായ ലോകനാഥ് ബെഹ്റ അവധിയില് പ്രവേശിച്ചെന്ന് സൂചന.പുരാവസ്തു തട്ടിപ്പുകാരന് മോന്സണ് മാവുങ്കലുമായി ബന്ധമുണ്ടെന്ന ആരോപണത്തിനു പിന്നാലെയാണ് അവധിയില് പ്രവേശിച്ചത്. ഭാര്യയുടെ ചികില്സാര്ഥമാണ് അവധിയെന്നാണ് വിശദീകരണം.കഴിഞ്ഞ വെള്ലിയാഴ്ചയാണ് ബെഹ്റ അവസാനമായി ഓഫീസില് എത്തിയത്. മോന്സണുമായി ബന്ധമുണ്ടെന്ന ആരോപണം ഉയര്ന്നതിനു ശേഷം അദ്ദേഹം ഓഫീസില് എത്തിയിട്ടില്ലെന്നാണ് വിവരം. ബെഹ്റയും എ ഡി ജി പി മനോജ് എബ്രഹാമും മോന്സണിന്റെ വീട്ടില് ഇരിക്കുന്ന ചിത്രം സാമൂഹിക മാധ്യമങ്ങളില് വ്യാപകമായി പ്രചരിച്ചിരുന്നു.